
…
8. Режими, услуги и контролна дейност по Закона за административно регулиране на производството и търговията с оптични дискове, матрици и други носители, съдържащи обекти на авторското право и сродните му права
Съществен ресурс на дирекция „Авторско право и сродните му права“ е посветен на услугите и режимите по Закона за административното регулиране на производството и търговията с оптични дискове, матрици и други носители, съдържащи обекти на авторското право и сродните му права.
Пазарните тенденции обуславят тази дейност като затихваща, като стремежът на дирекцията ще бъде да преразгледа необходимостта от поддържането на тези режими, с оглед евентуалното пренасочване на административен капацитет към контролните дейности с висок приоритет, както и в капацитета на административнонаказващия орган.
Статистиката за периода 2016 - 2018 г. има следния вид:

Таблица: Статистика на дейността по ЗАРПТОДМДНСОАПСП за периода 2016-2018 г. (брой)
	Година
	Регистрации по чл. 3, чл. 8 – чл. 14[footnoteRef:1] [1:  чл. 3, чл. 8 – чл. 14 Регистрация на дейността по възпроизвеждане на обекти на авторското право и сродните му права върху оптични дискове и други носители без запис;] 

	Удостоверения по чл. 4, т. 1 и 2, чл. 15 – чл. 19[footnoteRef:2] [2:  чл. 4, т. 1 и 2, чл. 15 – чл. 19 Удостоверяване на сделките за възлагане на производство на матрици със запис и възпроизвеждане на оптични дискове и на други носители, съдържащи обекти на авторското право и сродните му права;] 

	Удостоверения по чл. 4, т. 3, чл. 20 – чл. 22[footnoteRef:3] [3:  чл. 4, т. 3, чл. 20 – чл. 22 Удостоверяване на сделките за придобиване на права за възпроизвеждане и/или разпространение на звукозаписи или записи на аудиовизуални произведения;] 

	Удостоверения по чл. 4, т. 4, чл. 24 – чл. 29[footnoteRef:4] [4:  чл. 4, т. 4, чл. 24 – чл. 29 Удостоверяване на всяко внасяне на матрици, оптични дискове и други носители, съдържащи звукозаписи или записи на аудиовизуални произведения;] 

	Удостоверения по чл. 4, т. 4, чл. 24 – чл. 29[footnoteRef:5] [5:  чл. 4, т. 4, чл. 24 – чл. 29 Удостоверяване на всяко изнасяне на матрици, оптични дискове и други носители, съдържащи звукозаписи или записи на аудиовизуални произведения;] 


	2014
	2
	1 726
	381
	16
	66

	2015
	1
	1 618
	290
	12
	82

	2016
	-
	1 057
	233
	5
	50

	2017
	-
	674
	195
	6
	28

	2018
	-
	563
	198
	2
	34



[image: ]Статистиката на броя на издадените удостоверения в периода 2014 г. (2 191 броя) – 2018 г. (797 броя) показва спад с повече от 60 на сто.
Тенденцията е постоянна, като засяга всички режими и услуги по този закон.
Като изцяло излишен се очертава режимът по регистрация на дейност по възпроизвеждане на обекти на авторското право и сродните му права върху оптични дискове и други носители без запис. За последните 3 години регистрации по този режим не са извършвани. Доколкото осъществяването на такава дейност може да се прави в домашни условия, ефективен контрол на практика не може да се осъществява.
По отношение на производството на матрици и възпроизвеждането на оптични дискове със запис
Основна за целия наблюдаван период е дейността по издаване на удостоверения за сделките за възлагане на производство на матрици със запис и възпроизвеждане на оптични дискове и други носители, съдържащи обекти на авторското право и сродните му права. Въпреки водещия си характер сред действащите удостоверителни режими, спадът в броя на издадените удостоверения за периода 2014 г. – 2018 г. е 67%.
Тенденция на сериозен спад в производството на оптични дискове със запис регистрира и Междуведомствената комисия за лицензиране на производителите на оптични дискове. По данни на органа, намаляването на производството за 2017 г. спрямо 2008 г. е повече от десет пъти, като промяната на пазарните условия в търсенето и предлагането на оптични дискове е световна тенденция.
Действащи производствени мощности в България има в две предприятия –заводите за производство на оптични дискове: “Кристал Тон 2” ЕООД (гр. София) и “Силвър Фърст” ЕООД (гр. Пловдив). По преценка на дирекция “Авторско право и сродните му права” в Министерство на културата, двете предприятия изпълняват предимно поръчки за производство на оптични дискове от чужбина, като тези от български физически и юридически лица са значително по-малко. Забелязва се и практика български продуценти и изпълнители да поръчват производството на дискове в чужбина. В тези случаи Министерство на културата не издава удостоверения.
По наша информация чуждестранните производители на територията на ЕС изискват от възложителите единствено декларации за уредени права. Ако такъв подход се възприеме и в България, действащият режим може да отпадне, като производителите изискват от възложителите подробни декларации за уредени авторски и сродни права.
По отношение на удостоверенията за придобиване на права за възпроизвеждане и/или разпространение
В анализирания период (2014 - 2018 г.) броят на издадените удостоверения за извършени сделки за придобиване на права за възпроизвеждане и/или разпространение на звукозаписи и записи на аудиовизуални произведения следва общата тенденция и е спаднал наполовина – от 381 бр. през 2014 г. на 198 бр. през 2018 г.
По отношение на удостоверенията за внос на матрици и носители със запис
За периода 2014 - 2018 г. броят на издадените удостоверения за внасяне на матрици, оптични дискове и други носители, съдържащи звукозаписи или записи на аудиовизуални произведения, е спаднал от 16 бр. (2014) на 2 бр. (2018). Що се касае за внасяне на оптични дискове, съдържащи звукозаписи, дирекция АПСП познава само едно юридическо лице, което в редки случаи извършва внос на дискове (от Сърбия) като притежава права за внос и разпространение на територията на България на оптични дискове със звукозаписи.
По отношение на удостоверенията за износ на матрици и носители със запис
За периода 2014 - 2018 г. броят на издадените удостоверения за изнасяне на матрици, оптични дискове и други носители, съдържащи звукозаписи или записи на аудиовизуални произведения, е спаднал от 66 бр. (2014) на 34 бр. (2018). В по-голямата си част тези удостоверения са свързани с поръчките за производство на оптични дискове, които българските заводи получават от чуждестранни възложители от страни извън ЕС. По отношение изнасянето на оптични дискове, съдържащи звукозаписи, има само едно юридическо лице – “Гега Ню” ООД,  което изнася дискове за страни извън ЕС (Япония, САЩ), като урежда с договори отношенията си с авторите и изпълнителите.
Бъдещето на режимите по Закона за административното регулиране на производството и търговията с оптични дискове, матрици и други носители, съдържащи обекти на авторското право и сродните му права
Контрол върху използването на обекти на авторското право и сродните му права се осъществява от 1996 г. във връзка с Постановление № 87 на МС от 16.04.1995 г. за контрола върху използването на обекти на авторското право и сродните му права, лицензиране на производителите на компактдискове и на производителите на матрици за производство на компактдискове. Постановлението е прието под международен натиск, с цел ограничаване на незаконното възпроизвеждане и разпространение на аудио- и видеозаписи, което се извършваше в огромни обеми през 90-те години на миналия век. По общо мнение, постановлението изигра своята положителна роля в борбата срещу интелектуалното пиратство и по-специално в областта на звукозаписите.
Постановлението бе отменено във връзка с приемането през 2003 г. на Закон за ограничаване на административното регулиране и администранитивния контрол върху стопанската дейност. В чл. 4, ал. 1 нормативният акт установява, че лицензионен и регистрационен режим за извършване на стопанска дейност, както и изискване за издаване на разрешение и удостоверение за извършване на отделна сделка или действие се установяват само със закон.
През 2005 г. бе приет Законът за административното регулиране на производството и търговията с оптични дискове, матрици и други носители, съдържащи обекти на авторското право и сродните му права. В годините с активен пазар на твърди носители, този закон също изигра своята положителна роля.
Уредбата на правата на авторите, изпълнителите и продуцентите на звукозаписи, както и на филмовите продуценти да разрешават използването на техните произведения, изпълнения, звукозаписи или записи на аудиовизуални произведения се съдържа в Закона за авторското право и сродните му права. Доколкото става въпрос за индивидуални права, които могат да се упражняват по гражданскоправен път, стои въпросът относно необходимостта административен орган да се намесва в тези отношения.
Имайки предвид значителния спад в дейността по регистрация на права и издаване на удостоверения за производство на матрици и възпроизвеждане върху твърди носители, би могло да се планира премахване на уредбата, като правоносителите и ползвателите започнат да уреждат отношенията помежду си без намесата и контрола на държавен орган, при спазване на Закона за авторското право и сродните му права. По този начин, редът за отстъпване и закрила на правата ще се изравни с този при авторите на литературни произведения и техните издатели, които не подлежат на удостоверителен режим.
По сходен начин стои и въпросът с режимите, свързани с вноса и износа на оптични дискове. Тези режими също могат да отпаднат, като е достатъчно да се предвиди на митническите органи да се представят доказателства (договори, фактури или други документи), от които е видно волеизявлението на правоносителите (напр. в случаите на внос – правото на лицето да внесе съответните носители в България и да ги разпространява в търговската мрежа). Специфично право за правоносителите (носители на авторски и сродни права или за лица, придобили такива права) да поискат от митническите органи да задържат стоки. Митническите органи могат да правят това и по своя инициатива, както и по искане на държавен орган.
Общото заключение, че административното регулиране и контрол върху производството, включително възпроизвеждането, разпространението, внасянето и изнасянето на оптични дискове, матрици и други носители, съдържащи обекти на авторското право и сродните му права, губи своето значение, отчита и все по-широките възможности за избягване на поддържаните в Министерство на културата режими. Такъв например е случаят, когато правоносители и ползватели са уредили отношенията помежду си с договори, не е издадено удостоверение по чл. 22 от Закона за административното регулиране на производството и търговията с оптични дискове, дисковете са произведени в чужбина и впоследствие внесени и разпространявани в България. Дори ако цитираното удостоверение е издадено, в случай че дисковете са произведени в чужбина, контрол върху произведеното количество не може да се упражни.

